CELEX: 62011TN0422
Language: el
Date: 2011-08-05 00:00:00
Title: Υπόθεση T-422/11: Προσφυγή της 5ης Αυγούστου 2011 — Computer Resources κατά Υπηρεσίας Εκδόσεων

1.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 290/13
            
         Προσφυγή της 5ης Αυγούστου 2011 — Computer Resources κατά Υπηρεσίας Εκδόσεων
   (Υπόθεση T-422/11)
   2011/C 290/17
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Computer Resources International (Dommeldange, Λουξεμβούργο) (εκπρόσωπος: Σ. Παππάς, δικηγόρος)
   
      Καθής: Υπηρεσία Εκδόσεων της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Υπηρεσίας Εκδόσεων της Ευρωπαϊκής Ένωσης, της 22ας Ιουλίου 2011, περί απορρίψεως των προσφορών της προσφεύγουσας στο πλαίσιο του ανοιχτού διαγωνισμού AO 10340 «Υπηρεσίες πληροφορικής — ανάπτυξη λογισμικού, συντήρηση, παροχή συμβούλων και υποστήριξης για διαφόρων ειδών εφαρμογές στον τομέα της πληροφορικής» (OJ 2011/S 66-106099), και
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της η προσφεύγουσα προβάλλει τρεις λόγους.
   
               1)
            
            
               Με τον πρώτο λόγο η προσφεύγουσα προβάλλει παράβαση ουσιώδους τύπου εκ μέρους της καθής, καθόσον η προσβαλλόμενη απόφαση δεν περιέχει καμία αιτιολογία όσον αφορά τα στοιχεία που η αναθέτουσα αρχή έλαβε υπόψη, προκειμένου να καταλήξει στο συμπέρασμα ότι η προσφορά της προσφεύγουσας ήταν ασυνήθιστα χαμηλή.
            
         
               2)
            
            
               Με τον δεύτερο λόγο η προσφεύγουσα προβάλλει παράβαση, εκ μέρους της προσφεύγουσας, της εφαρμοστέας διαδικασίας, όπως αυτή κατοχυρώνεται στο άρθρο 139 του κανονισμού (ΕΚ, Ευρατόμ) 2342/2002 της Επιτροπής (1).
            
         
               3)
            
            
               Με τον τρίτο λόγο η προσφεύγουσα προβάλλει ότι η καθής καταστρατήγησε τη διαδικασία ή ότι εξέδωσε απόφαση μη στηριζόμενη σε κατάλληλη νομική βάση ή, εν πάση περιπτώσει, ότι έσφαλε όσον αφορά τη συλλογιστική που ανέπτυξε, υπό την έννοια ότι δεν κατανόησε και δεν απάντησε στις παρασχειθείσες από την προσφεύγουσα διευκρινίσεις.
            
         
      (1)  Κανονισμός (ΕΚ, Ευρατόμ) 2342/2002, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) 1605/2002 του Συμβουλίου, για τη θέσπιση του Δημοσιονομικού Κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (ΕΕ 2002 L 357, σ. 1)